ກວາງນິງຍົກສູງການດຶງ ດູດເງິນລົງທຶນ,ປົວແປງ ສະພາບແວດລ້ອມແຫ່ງ ການລົງທຶນ, ດຳເນີນທຸລະກິດ
28 ມິຖຸນາ 2014 - 15:24:49
(ພາບ: quangninh.gov.vn)
(vovworld)- ກ່າວຄຳເຫັນທີ່ກອງປະຊຸມ “ປ່ຽນໃໝ່ການເຄື່ອນໄຫວສົ່ງເສີມການລົງທຶນ ແລະ ຍົກສູງຄວາມສາມາດແກ່ງແຍ້ງ” ຈັດຂຶ້ນໃນວັນທີ 28/6, ຢູ່ແຂວງກວາງນິງ, ທ່ານຮອງນາຍົກລັດຖະມົນຕີຮ່ວາງຈຸງຫາຍ ຕີລາຄາລະດັບການເຕີບໂຕຈີດີພີ ແລະ ຄວາມສາມາດດຶງດູດເງິນລົງທຶນໂດຍກົງຂອງຕ່າງປະເທດເຂົ້າແຂວງກວາງນິງໃນໄລຍະຜ່ານມາ. ທ່ານຮອງນາຍົກລັດຖະມົນຕີຮ່ວາງຈຸງຫາຍ ສະເໜີແຂວງກວາງນິງ ຈົ່ງສູ້ຊົນ ແລະ ຮັກສາ, ຍົກສູງບັນດາດັດຊະນີຄວາມສາມາດແກ່ງແຍ້ງຂັ້ນແຂວງ, ຄວາມສາມາດເຊື່ອມຕົວເຂົ້າກັບເສດຖະກິດໂລກຂອງທ້ອງຖິ່ນ, ຮັບປະກັນນອນໃນຈຳນວນ 10 ແຂວງນະຄອນມີດັດຊະນີດີກ່ວາໝູ່ໃນທົ່ວປະເທດ. ທ່ານຮອງນາຍົກລັດຖະມົນຕີຮ່ວາງຈຸງຫາຍ ຖືວ່າ, ແຂວງກວາງນິງ ຕ້ອງສ້າງຮູບແບບພັດທະນາເສດຖະກິດສັງຄົມໝັ້ນຄົງເຂັ້ມແຂງຕິດພັນກັບການປ້ອງກັນຊາດປ້ອງກັນຄວາມສະຫງົບໝັ້ນຄົງຮອດປີ 2020 ກັບບັນດາກົນໄກນະໂຍບາຍພິເສດ ເພື່ອສ້າງການພັດທະນາບຸກທະລຸ ເພື່ອໃຫ້ກວາງນິງ ມີການເຕີບໂຕຂຽວ, ພັດທະນາແບບຍືນຍົງ. ພ້ອມກັນນັ້ນ, ກວາງນິງຕ້ອງເພີ່ມທະວີການຄົ້ນຄ້ວາ ແລະ ກະກຽມບັນດາເງື່ອນໄຂຈຳເປັນເພື່ອສ້າງເວີນໂດ່ນ ກາຍເປັນເຂດບໍລິຫານເສດຖະກິດພິເສດແຫ່ງທຳອິດຂອງທົ່ວປະເທດ ພາຍຫຼັງກົມການເມືອງໃຫ້ຄຳເຫັນ.
ໄລຍະຜ່ານມາ, ກວາງນິງ ໄດ້ດຶງດູດ 130 ນັກລົງທຶນມາຊອກຮູ້ສະພາບແວດລ້ອມແຫ່ງການລົງທຶນ, ແຂວງກວາງນິງ ໄດ້ສະໜອງໃຫມ່ ແລະ ດັດສົມການລົງທຶນໃຫ້ແກ່ 39 ໂຄງການ FDI ດ້ວຍຍອດຈຳນວນເງິນລົງທຶນບັນລຸກ່ວາ 1 ຕື້ USD./.